הוועדה המיוחדת לפניות הציבור, כנסת 17, פרוטוקול מספר 12, 2006-08-01 11:00

סופה לנדבר: רוזה, העניין של התושבים כל כך קרוב ללבנו, אנחנו רוצים לשמוע ממך מה קרה, איך קרה, לאן פניתם, פניתם בזמן, פניתם מאוחר, מה בעצם אתם רוצים ומבקשים ולמה אתם כן מקבלים תשובה או למה אתם לא מקבלים תשובה.

סופה לנדבר: מה ההרגשה של התושבים.

רוזליה פינקנזון הוארד: קיבלנו ידיעה מוועד שכונה בקיץ 2004 שנתיבי איילון ועיריית תל אביב סוללים כביש.

רוזליה פינקנזון הוארד: אנחנו חיינו הרבה שנים כשלא היה שם כלום, היו שם עצים שנטעו אותם לפני אולי חמש עשרה שנה.

רוזליה פינקנזון הוארד: בנוסף לכך לפני חמש שנים נטעו חורשה, עצים, תירבתו את הכל.

רוזליה פינקנזון הוארד: ספסלים ותאורה ואבנים דקורטיביים ודשא, וזה היה מקום נפלא.

רוזליה פינקנזון הוארד: ואנשים, התושבים, ילדים, יש שם הרבה מאוד דשא, יכולים לשחק שם.

רוזליה פינקנזון הוארד: יש שבילים, יכולים לנסוע באופניים, אני מדברת על פארק שהיה קיים, ואתמול הרסו אותו עד תום.

רוזליה פינקנזון הוארד: התחילו לגדר את החלק החדש, שעלה לפני חמש שנים לעיריית תל אביב עד שלושה מליון שקלים.

רוזליה פינקנזון הוארד: אחרי ששלומית שלחה הזמנות בצורה מטאורית גידרו מיום ראשון הכל, ואתמול הרסו הכל.

רוזליה פינקנזון הוארד: משש וחצי עד תשע בערב עבדו הבולדוזרים.

רוזליה פינקנזון הוארד: להרוס ולהראות מי כאן הכוח.

רוזליה פינקנזון הוארד: מיהו כוחני ומי אלה המסכנים שחיים ביפו.

רוזליה פינקנזון הוארד: מי הם בכלל.

רוזליה פינקנזון הוארד: לתושבים במדינת ישראל אין יותר שום משמעות.

רוזליה פינקנזון הוארד: זה התחיל בהתנתקות ובאלות וזה נמשך.

רוזליה פינקנזון הוארד: כי כל מה שקרה במשך שנתיים, המכתב הראשון שלנו יצא באוקטובר 2004.

רוזליה פינקנזון הוארד: ואנחנו הבאנו מספר אלטרנטיבות, הראשונה היתה רחוב קוטש שחוץ מחצר ערבית מצד אחד, שלאנשים צריכים לתת פיצויים, אין שם שום אוכלוסיה.

רוזליה פינקנזון הוארד: ויסנר, סגן ראש העיר ממפלגת הירוקים אמר שכל הבניינים שיש שם, טניס וביתן זהירות בדרכים הם נמצאים בבעלות של העירייה.

רוזליה פינקנזון הוארד: השטח הוא של העירייה.

סופה לנדבר: השטח יכול להיות שייך לעירייה, כל דבר בעירייה עושים למען תושבים, למען אזרחים של העיר הזאת.

רוזליה פינקנזון הוארד: לא הפעם.

רוזליה פינקנזון הוארד: לפני שנתיים היו הפגנות קשות של סוחרים של שדרות ירושלים, שכל השדרות ירושלים קומות קרקע הן חנויות למיניהן.

רוזליה פינקנזון הוארד: הם אמרו שבגלל הרכבת הקלה העסקים שלהם יתפוררו וייהרסו.

רוזליה פינקנזון הוארד: מישהו שמע אותם?

רוזליה פינקנזון הוארד: מ-2004 אנחנו נלחמים.

רוזליה פינקנזון הוארד: מישהו שומע אותנו?

סופה לנדבר: למה הייתם צריכים אתמול במהירות לעקור את העצים ולהרוס את השטח, לא יכולתם לחכות עד שאנחנו נסיים את הישיבה?

אלי אורצקי: אם גבירתי תיתן לי להציג את העניין אז אני אענה לך.

אלי אורצקי: אני לא חושב שאני אוכל לשרת את הדיון אם אני אזרוק מדי פעם קריאות ביניים.

אלי אורצקי: אני גם אגיד למה התחילו לעבוד ואיך הולכים לעבוד וכו', הכל יהיה בתוך ההסבר שלי.

אלי אורצקי: תודה רבה לך.

רוזליה פינקנזון הוארד: אז התחלנו ב-2004, הצגנו אלטרנטיבות, הכל היה ברוח טובה, עבדנו מול מועצת העיר,

סופה לנדבר: לא מצאתם אוזן קשבת בעירייה?

רוזליה פינקנזון הוארד: לפני שנה ויסנר הביא את הועדה מקומית להחלטה שתהיה בדיקת אלטרנטיבות על ידי יועץ חיצוני ונייטרלי לחלוטין.

רוזליה פינקנזון הוארד: ולאחר מכן פגישה עם תושבים.

רוזליה פינקנזון הוארד: שמעתי את זה מויסנר, שמעתי את זה מארנון גלעדי.

רוזליה פינקנזון הוארד: בפועל אני דיברתי בסתיו עם גלעדי, הוא אמר שלא נעשה שום דבר.

רוזליה פינקנזון הוארד: דיברתי עם גלעדי בסוף פברואר, תחילת מרץ, והוא אמר שהוא הוציא מכרז לחודש ימים על מנת למצוא חברה שתעשה בדיקת אלטרנטיבות.

רוזליה פינקנזון הוארד: בעשרים ושמונה למאי היו שלטים בחורשה שמתחילים להרוס את החורשה, נתיבי איילון.

רוזליה פינקנזון הוארד: הייתה ועדה מקומית בארבע עשרה ליולי, יומיים לפני זה אנחנו קיבלנו דו"ח של יועץ תנועה מחברת מתן, הבדיקות נעשו באוקטובר 2002, חודש אחרי שחברת נתיבי איילון קיבלה אישור ממשלה לסלול מספר יעדים, ביניהם כביש הלר.

רוזליה פינקנזון הוארד: למי נעשה הדו"ח הזה, רק לנתיבי איילון.

רוזליה פינקנזון הוארד: יש להם מחלקה חשבונאות, שם חייבת להיות קבלה וחשבונית על עבודה שחברת מתן עשתה לנתיבי איילון.

רוזליה פינקנזון הוארד: מעולם חולדאי לא נתן לנו שום אפשרות לקבל יועץ תנועה נייטרלי.

רוזליה פינקנזון הוארד: ואני רואה בכך יחס מזלזל קיצוני לתושבי יפו, כי הם תושבי יפו.

רוזליה פינקנזון הוארד: דה פקטו קובע את היחס של עיריית תל אביב כלפינו.

רוזליה פינקנזון הוארד: זאת אפליה מאוד קשה.

רוזליה פינקנזון הוארד: היא לא היתה קורית בצפון תל אביב.

סטלה אבידן: החברה להגנת הטבע הביאה מצגת אם אפשר להציג אותה ואחר כך אני אציג בשם הפורום, הקואליציה, את הדברים.

יוסי פרחי: אם יורשה לי רשות דיבור רק לסדר, אנחנו הבאנו מצגת שמראה את כל השתלשלות תהליך התכנון.

יוסי פרחי: זאת מצגת שהיא הבסיס לכל העניין.

יוסי פרחי: אני חושב שליעילות הדיון כדאי שנבין מה בעצם נעשה,

סטלה אבידן: גם אנחנו הבאנו את אותו הדבר.

יוסי פרחי: אבל עם כל הכבוד, מי שהיה מעורב בתהליך הזה כמה שנים, שמי יוסי פרחי, אדריכל, ואני חושב שזה פשוט ייעל את הדיון, זו הסיבה היחידה.

יוסי פרחי: אני רוצה ברשותכם להציג את המצגת ויש לי גם לארבע נקודות שהועלו פה שלא קיבלו את ביטויין במצגת אני מבקש גם כן רשות לומר.

יוסי פרחי: הפרוייקט נקרא פרוייקט הלר, הוא חלק מפרוייקט של הלר, זה ציר תנועה, רחוב עירוני, שמחבר בין שדרות ירושלים בקטע הזה, האזור הזה זה פחות או יותר התחלת יפו ד', ובין רציף הרברט סמואל פחות או יותר, זה יוצא אזור התעשייה של בטשיה.

יוסי פרחי: הרחוב הזה הוא רחוב עירוני שהוא מבוסס על בסיס רחוב שלבים הקיים, וקטע של רחוב הלר, מייד אני אפרט מהו.

יוסי פרחי: הרחוב, אם אתם רואים, זה צילום אויר של תל אביב, הנה נמל יפו, הקטע הזה, שדרות ירושלים, הקטע הזה רחוב שלבים והקטע הקטן הזה זה רחוב הלר שהוא נשוא הדיון הזה שעליו אנחנו מדברים כרגע.

יוסי פרחי: ביחד כל המכלול הזה הוא בעצם רחוב עירוני שהמטרה העיקרית שלו היא להקל על העומס האדיר שמתקיים בשדרות ירושלים היום, ושיילך ויהיה חזק ועתיד, מכיוון שרחוב שדרות ירושלים מתוכנן לרכבת הקלה, שנמצאת כרגע בתהליכי מכרז.

יוסי פרחי: זאת אומרת צפוי להניח שבזמן הקרוב חלק משני נתיבי הנסיעה בשדרות ירושלים ייתפסו, רכב פרטי לא יוכל לנסוע בהם ובמקומם תיסע שם מערכת תחבורה עתירת נוסעים, הרכבת הקלה, שהיא הפתרון הנראה בעין לתנועה במטרופולין תל אביב.

יוסי פרחי: בהזדמנות זו אתייחס להערה של הגברת שלא נשמעו הערותיהם של סוחרי שדרות ירושלים.

יוסי פרחי: נהפוך הוא.

יוסי פרחי: במקרה לגמרי המשרד שלי תכנן עבור חברת נטע פרק שלם של שיתוף הציבור בשדרות ירושלים.

יוסי פרחי: התכניות של הרכבת הקלה שונו לבקשת תושבי שדרות ירושלים.

יוסי פרחי: במקום ששני נתיבי הנסיעה יהיו בצד אחד של הרחוב ביקשו הסוחרים שנחלק את זה משני צידי הרחוב.

יוסי פרחי: המשרד שלנו תכנן לחברת נטע שינוי בתוואי הרכבת הקלה לשני צדדים לבקשת התושבים, אני מציין את זה לאור הבקשה שלך שאני אתייחס לנקודות שהועלו.

יוסי פרחי: אני חוזר לעניין המקורי הוא רחוב הלר.

יוסי פרחי: אז כמו שאמרתי רחוב הלר זאת חוליה שאם היא לא מתקיימת כל הנושא התנועתי שבא לאפשר את פרוייקט הרכבת הקלה לא יכול להתקיים.

יוסי פרחי: ולכן חשיבותו של הפרוייקט הזה, מכיוון שהרכבת הקלה נמצאת בתהליכי מכרז, לכן גם מימד הזמן קובע, מכיוון שאם לא תהיה האלטרנטיבה הזאת הרכבת הקלה, מדינת ישראל מחוייבת בהרבה מאוד כסף במכרז הזה לזכיין ואנחנו יכולים להיות בקושי מאוד גדול.

יוסי פרחי: הקו האדום הזה מראה את תוואי הרכבת הקלה כפי שהוא נוסע מפתח תקוה ועד בת ים ועובר דרך שדרות ירושלים.

יוסי פרחי: פרוייקט הלר שלבים מחולק לקטעים, יש לו את הקטע הצפוני, שזה באזור ממשיה, יש לו את הקטע בין רחוב אילת לרחוב בן צבי, יש לו עוד קטע בין רחוב בן צבי לרחוב וולפסון ויש את הקטע האחרון של רחוב הלר שעליו אנחנו נתמקד כרגע, רואים את זה פה בצילום אויר, זה קטע שמחבר בין מחלף וולפסון הקיים ועד שדרות ירושלים הקיים.

יוסי פרחי: גם בנקודה הזאת אני רוצה להתייחס לדברים שהועלו.

יוסי פרחי: עיריית תל אביב וחברת נתיבי איילון מאוד מאוד התחשבו בתושבי יפו ד', ובתקופה שאני כיהנתי כמתכנן מחוז תל אביב שינתה את תכניות המחלף מגשר על קרקעי לגשר תת קרקעי, כדי ללכת לקראת תושבי יפו ד' במאות מליונים של השקעה נוספת מעבר לתכנית המאושרת.

יוסי פרחי: וזה היה בברכתה של עיריית תל אביב ובאישור המחוז.

יוסי פרחי: ולכן זו עוד דוגמא איך הלכו והולכים בכל הפרוייקטים התחבורתיים לטובת התושבים.

יוסי פרחי: רחוב הלר מקטע ה', אני אפרט במה מדובר.

יוסי פרחי: הנה צילום אוויר מקורב של האזור.

יוסי פרחי: אלה הבתים של שכונת יפו ד' צפון, ששוב פעם, אני מבקש סליחה על האי צניעות שלי, אבל אני במשך חמש עשרה שנה עסקתי בתכנון שכונת יפו ד' במסגרת פרוייקט שיקום השכונות.

יוסי פרחי: כל הרחבות דיור שנעשו בשכונה הזאת תוכננו במשרדי, אני מכיר שם כל בניין וכל שביל וכל רחוב, ויכולים הדיירים בהזדמנות זאת גם לספר עד כמה נווה תמר ועד כמה אודיטוריום אניס ועד כמה הרחבות הדיור שבוצעו בשכונה עזרו ומבטאים את הסיוע של עיריית תל אביב לשכונה.

יוסי פרחי: רחוב הלר זה הקטע שמחבר בין שדרות ירושלים כאן לטבעת של מחלף וולפסון שנמצאת כאן.

יוסי פרחי: זה האזור.

יוסי פרחי: באזור הזה יש לנו את מגרשי הטניס בצפון, יש לנו את מתחם הדרכת נהיגה בקטע הזה ויש את רחוב אד קוטש, שאתם רואים אותו כאן, הרחוב הצר הזה, שהוא מתפקד היום ומחבר את התנועה מכאן לכאן, כאשר הרוחב שלו והמימדים שלו אינם עונים על הדרישות התחבורתיות לציר הזה שעליו אנחנו מדברים.

יוסי פרחי: לגבי הקטע הזה המצב הוא כדלקמן.

יוסי פרחי: אתם רואים, זו תכנית סטטוטורית מאושרת, מה שנקרא תכנית בניין עיר.

יוסי פרחי: תכנית בניין עיר קבעה את הקטע הזה כדרך, צבע חום בשפת תכנית בניין ערים זה דרך, צבע צהוב זה מגורים וצבע ירוק זה פארק ופנאי ונופש.

יוסי פרחי: האזור הזה נקבע כדרך עוד בשנת 1960 בתכנית 432.

יוסי פרחי: אלא מה, מסיבות שונות, וביניהן הסיבה העיקרית שכל האזור הזה נדרש לפינויים, כי פה היה בעבר כפר ערבי, שלקח הרבה מאוד שנים עד שפינו אותו וכל עוד שלא פינו מפה את התושבים לא ניתן היה לסלול את הכביש, ולכן הסלילה של הכביש התעכבה.

יוסי פרחי: מכיוון שהקרקע במקום היתה חשופה והכביש לא היה סלול אז עיריית תל אביב, כמנהגה בהרבה מקומות בעיר ולא רק במקום הזה, נוטעת בינתיים נטיעות כדי לשמור על השטח ולהשתמש בו עד אשר הוא יפותח על פי ייעודו המקורי.

יוסי פרחי: בכל מקרה הקטע הזה הוא תכנית מאושרת משנת 1960, שגם אושררה בתכניות רבות אחרות שבאו אחריה ועשו כל מיני שינויים, אבל מעולם לא שונתה הדרך הזאת כייעוד מאושר בתכנית סטטוטורית קיימת.

יוסי פרחי: אני שמתי את ייעודי הקרקע,

נאדיה חילו: יש לי רק שאלת ביניים, אני לא מהתחום הזה, תכניות בניין עיר סטטוטוריות מאושרות ועיריית תל אביב בדרך כלל לא משנה אותם, כלומר לא משנה מאיזו שנה, האם יש איזה נוהג שכן מדי פעם משנים תכניות מאושרות, ולא משנה אם זה מ-1960,

יוסי פרחי: כל תכנית בניין ערים ניתן לשנות.

יוסי פרחי: השינוי של תכנית בניין זו לא החלטה של עיריית תל אביב, זו החלטה של הוועדה המחוזית, עם כל מרכיביה, איכות הסביבה, משרד התחבורה וכו'.

יוסי פרחי: אבל כל התכנית הזאת מעולם לא שונתה.

יוסי פרחי: זאת אומרת שכל התכניות הנוספות שבאו, כולל התכנית להקמת הבניינים האלה, שהם הבניינים של רחוב רובינשטיין, רחוב רובינשטיין זה הרחוב המקביל מדרום, כל הבניינים האלה תוכננו ואושרו כאשר הכביש הזה כבר היה מאושר.

יוסי פרחי: הנה הפארק, מה שתבקשי מוכן במצגת על אף ההתראה הקצרה שלנו.

יוסי פרחי: הנה הפארק שנעשה, הנה העצים שניטעו והנה השביל.

יוסי פרחי: אלה הם הגדרות של הבניינים.

יוסי פרחי: אלה תמונות שנלקחו בפארק הקיים, זה החלק שקרוב אל בנייני המגורים, לכן רואים את הגדר, והנה החלקים האחרים של הפארק, כאשר העצים ניטעו קרוב ככל האפשר לבתי המגורים, והחלק האחר, עד לגדרות של מגרשי הטניס הם אזורים יחסית חשופים.

יוסי פרחי: אם אני חוזר רגע לצילום האוויר,

סופה לנדבר: מתי עיריית תל אביב השקיעה שם שלושה מליון ₪?

יוסי פרחי: העצים ניטעו, אני אראה צילומי אוויר כל תקופה ואנחנו נראה את המצב של השטח בכל אחת ואחת מהתקופות.

יוסי פרחי: אז הנה הפארק כפי שהוא קיים היום, ממשיכים הלאה, ביקשתם רקע היסטורי אני נותן רקע היסטורי.

יוסי פרחי: הנה צילום אוויר משנת 49', שכונת יפו ד' עדיין לא קיימת, רחוב אד קוטש קיים, הכפר הערבי רואים אותו כאן, נתיבי איילון והמחלף עדיין לא קיים.

יוסי פרחי: גבירתי יושבת הראש, אנחנו מאשרים שעיריית תל אביב השקיעה כסף בנטיעת עצים.

יוסי פרחי: אני טרחתי ואמרתי שזה מנהג של עיריית תל אביב, כי אם קרקע לא מטופלת לצערנו הרב יש תפיסות קרקע, ובייחוד באיזור שהוא לא רחוק מפרדס אבו-סיין.

סופה לנדבר: בעיריית תל אביב יש עודפים של כספים, שלושה מליון להשקיע כדי להרוס אחרי כמה שנים?

יוסי פרחי: מי אמר שזה שלושה מליון, זה הדיירים אמרו.

יוסי פרחי: אני מאוד מבקש, לגבי הנטיעה של העצים, עד כמה שידיעתי מגעת ככה נוהגת עיריית תל אביב לשמור את הקרקע, כי גם לשים שומרים עולה כסף.

יוסי פרחי: מה הסכום, נמצאת פה נחמה נציגת עיריית תל אביב, אולי היא תדע להגיד את זה.

יוסי פרחי: אני מבקש רשות להמשיך הלאה.

יוסי פרחי: הנה צילום נוסף משנת 78', פה אנחנו רואים את הבניינים הקיימים, אנחנו רואים שמגרשי הטניס עדיין לא קיימים.

יוסי פרחי: הנה אנחנו רואים צילום משנת 86', כאן אנחנו רואים התחילו הנטיעות של העצים, רואים שהעצים עדיין צעירים על פי המרווחים שביניהם.

יוסי פרחי: זאת אומרת מתי שהוא, 84', 85', זה פחות או יותר הזמן שעיריית תל אביב התחילה לטעת את העצים.

יוסי פרחי: המבנים של הכפר עדיין לא פונו לחלוטין, רואים פה עדיין כמה מבנים, ולכן הכביש הזה עדיין לא נסלל.

יוסי פרחי: חברת נתיבי איילון קיבלה תפקיד ממשרד התחבורה לבצע את כל פרוייקט הלר שלבים על מנת לאפשר את הרכבת הקלה, והפרוייקט התחיל לקבל תאוצה בערך בשנת 2002.

יוסי פרחי: ואז בהתחשב בתכנית הסטטוטורית המאושרת ובהתחשב במצב השטח נבחנו על ידינו שלוש חלופות תכנון.

יוסי פרחי: ואני רוצה להציג אותן.

יוסי פרחי: חלופה אחת זה על פי התכנית המאושרת, קראנו לה חלופת הלר.

יוסי פרחי: שכל הרחוב הזה יתן שרות לנסיעה גם ממזרח למערב וגם ממערב למזרח.

יוסי פרחי: חלופה שנייה היא החלופה המפוצלת, דהיינו שדרך אחת ממערב למזרח תהיה ברחוב הלר, וזה על מנת להתרחק ככל האפשר מהבניינים, והכיוון ממזרח למערב יהיה דרך רחוב אד קוטש.

יוסי פרחי: ועל ידי זה לפצל את התנועה.

יוסי פרחי: וחלופה שלישית להעביר את כל התנועה לרחוב אד קוטש.

יוסי פרחי: שלושת החלופות האלה נבדקו על ידינו בדיקה יסודית, שכללה גם מרכיבים של שיתוף ציבור, ואני אפרט.

סופה לנדבר: מה ביקשו הדיירים?

יוסי פרחי: הדיירים ביקשו את החלופה הזאת, זה מה שהדיירים ביקשו, שברחוב הלר שנמצא פה לא ייסלל רחוב.

יוסי פרחי: לכן החלופה שהדיירים ביקשו נבחנה על ידינו, על אף שזה בניגוד לתכנית הסטטוטורית המאושרת.

סופה לנדבר: ואתם שקלתם ומצאתם שברחוב קושט,

יוסי פרחי: אני תיכף אסביר מה מצאנו.

יוסי פרחי: אני כרגע מסביר מה בדקנו.

יוסי פרחי: בדקנו, אני מתנצל שאני ככה קצת מתלהב אבל זה פרי של עבודה של הרבה מאוד שנים, אז אני מתנצל שאני מדבר בטון גבוה מידי.

יוסי פרחי: שלושת החלופות האלה נבחנו על ידינו בדיקה מקצועית, ואני אראה אותה בקצרה, קשה להיכנס לכל העומק כי זה פרוייקט מורכב.

יוסי פרחי: הנה הפתרון של חלופת הלר.

יוסי פרחי: שכל הכביש על שני המסלולים שלו נמצאים כאן, כאשר אנחנו רואים שאנחנו מתכננים את הרחוב קרוב למגרשי הטניס, ואז נשאר לנו, אנחנו רואים את זה כאן, נשאר לנו כעשרים מטר רצועה ירוקה בין גדר הבית ובין המדרכה של הרחוב.

יוסי פרחי: זאת אומרת עשרים מטר מרחק בין גדר הבית לבין המדרכה של הרחוב.

יוסי פרחי: זה במקרה והרחוב ייסלל במלואו בתוואי הלר.

יוסי פרחי: הנה תכנית הפיתוח שמלווה את תכנית התנועה, שהיא מראה את הרצועה הירוקה של עשרים מטר, כולל העשרה של מתקני המשחק לילדים, כולל נגישות אל הבניינים, כולל האי תנועה באמצע, כולל עצים, כולל שביל אופניים וכולל את כל המרכיבים האלה.

יוסי פרחי: כל המרכיבים האלה זה חלק מהפרוייקט שהולך להתבצע.

יוסי פרחי: זאת אומרת חברת נתיבי איילון היא לא חברה שסוללת כבישים בלבד אלא היא עושה גם את הפיתוח משני צידי הרחוב, וזה בילד-אין בעבודה שהצוות הזה מבצע.

רוזליה פינקנזון הוארד: אני מבקשת להגיד, יש כאן חניה גדולה, בטניס, יש משחקים, באים אוטובוסים, יש הרבה מאוד מכוניות, שמים את הטניס לשפר איכות החיים של תושבי יפו ב-79', שמים אותו באי תנועה, וגם זהירות בדרכים.

סופה לנדבר: רוזה, תשמעי, אם את תמשיכי בצורה כזאת אני אצטרך לסגור את הישיבה ותמשיכו איפה שאתם רוצים.

רוזליה פינקנזון הוארד: הם מושכים זמן,

סופה לנדבר: תסביר לי איפה הם גרים, איפה הבניינים שלהם.

יוסי פרחי: זה הבניינים הצפוניים ביותר של שכונת יפו ד'.

יוסי פרחי: הרחוב הוא כאן, רואים פה את שני הכתמים האפורים.

יוסי פרחי: עשרים מטר,

סופה לנדבר: אתה היית רוצה להיות בבניינים האלה?

יוסי פרחי: אני אומר לך כן גבירתי.

סופה לנדבר: אז תראו לנו מה שאתם מבצעים, אני לא צריכה סיפור כל כך ארוך, תסבירו לי, אני לא הייתי שם, אבל אתם מושכים זמן בכוונה.

סופה לנדבר: אתם אתמול הגעתם לשם להרוס את זה, שהייתם צריכים לחכות עד שהוועדה תתקיים.

סופה לנדבר: אני לא מתרגזת, אבל תשמעו רבותיי, אנחנו לא אנשים נאיביים.

סופה לנדבר: אני חושבת שאתם עובדים עלינו עכשיו, כרגע.

סופה לנדבר: ובגלל זה אני מבקשת מכם להראות לי איפה יהיה כביש ומה אתם מבצעים.

יוסי פרחי: אנחנו מעבירים את זה בצורה מסודרת כדי שתבינו.

יוסי פרחי: זה שאין לך סבלנות זה חבל מאוד.

יוסי פרחי: זה עבודה של שנים, מנסים להעביר לך את זה בחצי שעה ואין לך סבלנות.

סופה לנדבר: רבותיי, יש לנו סבלנות ואנחנו לא רוצים לשמוע סיפורים.

סופה לנדבר: אני חושבת שכאשר עירייה משקיעה מליונים לפיתוח עירייה צריכה לדעת שאחרי כמה שנים היא תהרוס את זה?

סופה לנדבר: אני יש לי ספק גדול.

סופה לנדבר: זה כסף של ציבור, זה כסף של תושבים, ולא יכול להיות שלפני חמש שנים עירייה השקיעה, היום הורסים את זה.

סופה לנדבר: זה לא יתכן, זה לא יכול להיות, ואם אכן תושבי תל אביב ישמעו את זה אוי ואבוי לראש העיר ולעירייה.

סופה לנדבר: תראו לי עכשיו מה אתם עושים בקיצור.

סופה לנדבר: אנחנו לא עצרנו, אתם מדברים סחור סחור, אנחנו רוצים תכל'ס, פה ביקשו תושבים, פה החלטנו שהבקשה של התושבים לא מתקבלת אצלנו, אנחנו העברנו את זה לרחוב אחר.

סופה לנדבר: אני לעניות דעתי אני למדתי אתמול את הדברים ואני רוצה להגיד שיש תושבים טובים ויש אזרחים שלא צריכים לדאוג להם.

סופה לנדבר: ככה אני הבנתי מכל התכניות שהגישו לי.

סופה לנדבר: אז בבקשה, אנחנו רוצים ללמוד ואנחנו לומדים את הדברים, אבל אנחנו לא אנשים נאיביים.

יוסי פרחי: גבירתי היושבת ראש, אני נענה לבקשתך, דילגתי על כל תהליך התכנון, אני מגיע לתוצאה הסופית מה חברת נתיבי איילון מבצעת כרגע.

יוסי פרחי: אני רק מרשה לעצמי לומר שלנו נראה היה חשוב להבין את התהליך אבל אני מקבל את בקשתך והנה התכנית כפי שהולכת להתבצע כרגע.

יוסי פרחי: מה הולך להתבצע, החלופה שנבחרה היא חלופת הפשרה, בין הצרכים התכנוניים לבין הבקשות של התושבים.

יוסי פרחי: החלופה שנמצאת באד קוטש בלתי ישימה.

יוסי פרחי: אין לה תכנית בניין ערים, היא גורמת נזק לתושבי יפו ג' שנמצאים מעבר לפארק דוידוב, אני חוזר ואומר עוד פעם, החלופה שחברת נתיבי איילון בחרה לביצוע היא חלופה שהיא חלופת פשרה בין הצרכים התכנוניים לבין הבקשות של התושבים.

יוסי פרחי: הרחוב, כפי שאתם רואים, נסלל רק בכיוון אחד, והוא יהיה חד סיטרי בקטע הזה, ממערב למזרח, צמוד למגרשי הטניס, תיכף אני אגיד מידות כמה הוא מתרחק מהבניינים.

יוסי פרחי: הכיוון השני, ממזרח למערב, משתמש בתוואי הכביש הסלול, שזה רחוב אד קוטש הקיים.

יוסי פרחי: למרות שאת זה אנחנו לא יכולים כרגע לאשר, כי זו תכנית לא מאושרת.

יוסי פרחי: הרחוב הזה הוא רחוב לא חוקי, ובזה אני מודה ומתוודה, הוא לא נמצא בתכנית מאושרת.

סטלה אבידן: זה גניבת שצ"פ, שטח ציבורי פתוח, ואנחנו נתייחס לזה, זו בדיוק הנקודה העיקרית,

יוסי פרחי: אין לו תכנית סטטוטורית מאושרת.

יוסי פרחי: השטח הציבורי הפתוח בין הגדר של הבית ובין הרחוב רואים אותו כאן, אנחנו מדברים פה על עשרה דונם פארק ואנחנו מדברים על מרחק, סליחה, מעבר לזה, כל השטח הזה שתואר קודם כשטח חניה מתוכנן להיות פארק, בחלק השני, בצד השני של הרחוב, וגם החלק הזה מתוכנן להיות פארק.

יוסי פרחי: כל שלושת הפארקים האלה הם חלק בלתי נפרד מהסביבה העירונית הקיימת.

יוסי פרחי: זאת מערכת השבילים, אותה שדרה שראינו קודם בתמונה, תהיה שדרה מרוצפת לאורך הבניינים ותהיה גם שדרה מרוצפת שתיקח אותנו לאזור מגרשי הטניס ואל פארק דוידוב, כולל הסדר מעברי חציה וכולל שביל וכולל מעבר חציה במקום הזה.

סופה לנדבר: את פארק דוידוב אתם לא רוצים להרוס?

יוסי פרחי: חלילה.

יוסי פרחי: אנחנו לא רוצים.

יוסי פרחי: הרחבת אד קוטש, זאת אומרת הפתרון של להרחיב את אד קוטש משני הכיוונים, שהוא ישרת את התנועה לשני הכיוונים, הוא גם מתקרב ליפו א', ואני מצטער כי אמרתי קודם בטעות יפו ג', הוא מתקרב ליפו א' וחוץ מזה כדי להשיג את הרוחב אני צריך לפגוע בפארק הקיים והמפותח.

יוסי פרחי: דבר אחרון שאני רוצה להראות זה את הדבר הבא.

יוסי פרחי: הנה בנייני יפו ד', זה השביל שהולך לכיוון צפון, אנחנו רואים פה את הפארק, כל החלק הזה זה הפארק, שתיכף אני אדבר על הרוחב שלו המדוייק.

יוסי פרחי: החלק הזה זה נתיב הנסיעה ממערב למזרח, זה השביל שעובר ליד מגרשי הטניס.

יוסי פרחי: הנה אנחנו רואים כאן, זה הפארק.

יוסי פרחי: אנחנו מדברים על רוחב של פארק מהגדר עד קצה הפארק, עד הרחוב, רוחב של ארבעים מטר או שלושים ותשע פסיק משהו מטר, פלוס הקו בניין.

יוסי פרחי: אני מאחל, גבירתי היושבת ראש, אני מאחל לכל תושב תל אביב שהמרחק בין גדר הבית שלו ובין הרחוב יהיה ארבעים מטר.

יוסי פרחי: זו דוגמא של מתקני המשחק שנכללים בתוך התכניות של פיתוח אותו פארק קיים.

יוסי פרחי: והנה התכנית בניין ערים.

סופה לנדבר: תסביר לי בבקשה למה אתם לא שקלתם להגיע לפשרה עם התושבים כאשר בעצם הם הציגו,

יוסי פרחי: זאת הפשרה גבירתי, אני אסביר.

יוסי פרחי: בדצמבר 2004 נפגשנו עם התושבים ועם יושב ראש ועד השכונה והצגנו בפניו את התכניות.

קריאה: אני רוצה למחות פה, ועד השכונה מנותק מהמאבק בשכונה.

רוזליה פינקנזון הוארד: אני הלכתי פעם אחת בין כל הבתים, לא כולם היו בבית.

רוזליה פינקנזון הוארד: חתמו מאה אחוז של התושבים, שבעים ושניים אחוז של האוכלוסיה.

רוזליה פינקנזון הוארד: אני בגילי לא יכולתי ללכת ארבע קומות עשר פעמים.

יוסי פרחי: אמרתי שקיימנו סדרה של פגישות עם ועד השכונה.

יוסי פרחי: אנחנו לא יכולים, כל פעם ועד השכונה מתחלף, כן בא, לא בא, אבל קיימנו מתוך רצון טוב.

יוסי פרחי: התושבים, כולל התושבים הנוכחים בחדר הזה, זומנו לשני דיונים בוועדה המקומית.

יוסי פרחי: יש לנו כאן את הפרוטוקול של הישיבה, כולל השמות שהוזכרו, של ארנון גלעדי שהיה יושב ראש הוועדה המקומית ושל אחרים.

יוסי פרחי: פעם זה היה בוועדת המשנה ופעם זה היה במליאת מועצת העיר.

יוסי פרחי: העירייה שמעה את התושבים וקיבלה את ההחלטה ונתנה את האישור לסלול את הכביש.

יוסי פרחי: עוד משפט אחד ובזה אני מסיים, לגבי העצים והבזבוז כסף של עיריית תל אביב.

יוסי פרחי: גבירתי, אני רוצה לתקן אותך, זה לא בזבוז, זה חסכון כסף.

יוסי פרחי: כי אם מישהו תופס את הקרקע, כפי שקורה בכפר שלם, כפי שקורה בדרום תל אביב בהרבה מאוד מקומות עולה לציבור הרבה יותר כסף לפנות אותו מאשר לשתול כמה עצים ולשים כמה מתקני משחק לילדים.

יוסי פרחי: בסופו של יום הגינה הזאת תוחזר והיא תהיה יותר מפוארת ממה שהיא היתה.

יוסי פרחי: אני מודה לך.

רוזליה פינקנזון הוארד: המלצת היועץ היא לסלול את רחוב הלר בנוסף לרחוב אד קוטש ולשקול הפעלתו בעתיד במתכונת דו-סיטרית.

סופה לנדבר: רוזה, אני בכל הסבלנות פונה אליך עוד פעם הערת ביניים אני אסגור את הישיבה.

סטלה אבידן: אתה יודע מה ההבדל, שאנחנו פה בהתנדבות ואתם בשכר.

סטלה אבידן: זה ההבדל העיקרי קודם כל.

סטלה אבידן: אתם בעלי המשאבים.

אריק טפיירו: אני רוצה להעלות כמה נקודות שיוסי הציג אותן.

אריק טפיירו: ההתייחסות היא באמת לפרוייקט השלבים והלר, וזה נכון, אבל לכרוך את הפרוייקט של הלר כחלק ממערכת שלבים המפוארת, שגם לה יש התייחסות אחרת של החברה להגנת הטבע, ביחד עם פרוייקט הרכבת הקלה, אני חושב שזה קצת יומרני.

אריק טפיירו: ויוסי יודע, אני גם עבדתי לפני שעבדתי בחברה להגנת הטבע עבדתי בפרוייקט הרכבת הקלה.

אריק טפיירו: הרכבת הקלה, באופן לא רשמי, יאמרו גם לכם, כמו שהם אומרים לאנשים אחרים, הם מאוד אדישים לנושא של הלר.

אריק טפיירו: מבחינתם זה לא משנה אם יש את הלר או יש את אד קוטש או אין לא את הלר ולא את אד קוטש.

אריק טפיירו: מדובר בפרוייקט של מערכת להסעת המונים, וזה פרוייקט נפרד של רכב פרטי וזה עומד בסתירה גמורה להחלטות קודמות של ממשלה שהתקבלו לעידוד וקידום שימוש בתחבורה ציבורית על חשבון הרכב הפרטי.

אריק טפיירו: ובמקרה הזה יוצרים מערכת שמתחרה באופן מובהק במערכת של הסעת המונים ומתן העדפה לרכב פרטי.

אריק טפיירו: זה גם כספי ציבור, זה גם פגיעה סביבתית, ויש לזה השלכות תחבורתיות אחרות על כל המערכת.

אריק טפיירו: דבר נוסף, במסגרת המטרות שהם הציגו או הכבישים בתכנון הם דיברו על צרכים תנועתיים ועל צרכים אורבניים.

אריק טפיירו: מה עם הצרכים של האוכלוסייה שגרה שם, זו אוכלוסייה קשה, הם הציגו כרגע תכניות של רצועה של שלושים או ארבעים מטר.

אריק טפיירו: כמה רוחב הרצועה בתב"ע, שזה מה שקובע.

אריק טפיירו: זה שאתם סוללים עכשיו בצורה שהיא הרבה יותר מצומצמת או מתוכננת הרבה יותר מצומצמת זה לא מה שבסופו של דבר אולי יקרה.

אריק טפיירו: אם אני אומר דברים שהם לא מדוייקים תוכל לסתור אותי אחר כך.

אריק טפיירו: אם יש תב"ע מאושרת שמגדירה את רוחב הרצועה, והתכניות שאתם מציינים כרגע היא שונה אז זה אומר שהתב"ע היא זו שקובעת.

אריק טפיירו: היא מצומצמת.

אריק טפיירו: ואחר כך אתם יכולים באופן נרחב להמשיך.

אריק טפיירו: לגבי רחוב אד קוטש, זה נכון, התכנית היא לא מאושרת, הבנייה של הכביש או הסלילה של הכביש הוא הולך ומתוחזק גם במשך השנים.

אריק טפיירו: זה גם כספי ציבור.

אריק טפיירו: למה במשך השנים העירייה, או נתיבי איילון כמי שנושאת את הדגל לפיתוח ולקידום כבישים במרחב מטרופולין תל אביב לא מקדמת תכנית לאד קוטש, שתבוא על חשבון רחוב הלר ותפתור את כל המחלוקת הזאת.

אריק טפיירו: וגם אם זה היה, ואד קוטש, לצורך העניין, למרות שיש מחלוקות תחבורתיות אם הוא יכול לתפקד או לא יכול לתפקד, אפשר לעשות גם את הלר, אם זה ב-CUT AND COVER, אם זה בשיקוע, אם פתרונות תחבורתיים אחרים שהיו יכולים לפתור את כל המחלוקת.

אריק טפיירו: אם היה פה ניסיון של שיתוף ציבור, הוא לא היה, אני אומר את זה חד וחלק שהוא לא היה, אני מבקש מחברי הוועדה לבוא לשטח כדי להתרשם.

שירילי גלעד: אני רוצה לתת כמה דגשים שהיו חסרים במצגת של הנושא.

שירילי גלעד: הדבר הראשון קודם כל זאת תמונה קצת יותר שמשקפת את מה שהיה בגינת הלר.

שירילי גלעד: בנושא הגינה והגינות הזמניות אני חייבת להגיד מלה.

שירילי גלעד: בדרך כלל עיריית תל אביב כשהיא נוטעת גינות זמניות היא נוטעת חורשות עצים ללא מתקנים ומציבה שלט של גינה זמנית.

שירילי גלעד: בניגוד לכך גינת הלר לפני כשלוש שנים היה מסע פרסום מאוד גדול של העירייה על גינות שפותחו לטובת הציבור.

שירילי גלעד: גינת הלר הופיעה ברשימת הגינות שפותחו לטובת הציבור באותם פרסומים של העירייה, וכשהתחיל המאבק גם נעשתה פנייה לעיריית תל אביב על מצג שווא בעניין הזה.

שירילי גלעד: זה ככה לסבר את האוזן.

שירילי גלעד: אני רוצה לתת קצת דגשים על החשיבות של הגינה, כי כל הזמן דיברו כאן על היבטים תחבורתיים.

שירילי גלעד: היבטים תחבורתיים הם חלק ממכלול ההיבטים שקיימים בזמן שאנחנו שוקלים שיקולים תכנוניים, ואחד ההיבטים החשובים פה על החשיבות של השטחים הפתוחים לטובת תושבי יפו ותושבי תל אביב בלבד נעדר מהדיון הזה.

שירילי גלעד: אם ניתן קצת תמונת רקע, אני לא יודעת כמה כולם מכירים, אני זוכרת שהגברת חברת הכנסת נאדיה חילו הופיעה בכנס של פורום דרום העיר ויפו וגם ביקרה במקום.

שירילי גלעד: אנחנו מדברים על שכונה שמאופיינת במצב סוציו-כלכלי מאוד נמוך.

שירילי גלעד: ונעשו מחקרים רבים, וגם המשרד לאיכות הסביבה מודע לזה על החשיבות, על אחת כמה וכמה, מעבר להיבטים החשובים של שטחים פתוחים, על הנושא של השטח ירוק בתוך העיר והחשיבות של הצפיפות, גם על ההיבטים החברתיים של אותם שטחים, של השימוש שלהם.

שירילי גלעד: כי מדובר באוכלוסיות שאין להן מקום אחר ללכת אליו.

שירילי גלעד: גם מדובר הרבה פעמים, גם בשכונה הזאת, על אוכלוסיה שהיא שומרת שבת, זאת אומרת גם מרחק של שטחים ציבוריים זה נושא שמאוד מאוד קריטי בעניין הזה.

שירילי גלעד: אנחנו עוד מעט נראה סרטון, זו גינה ששימשה ציבור רחב מאוד, החל מקשישים, שאין להם מקום אחר ללכת אליו, וילדים.

שירילי גלעד: רובם באמת עולים חדשים.

שירילי גלעד: יתר על כן, תמונת המצב שראינו פה בתמונת תצ"א רחבה, אכן ראינו כבישים שמשורטטים מאוד מאוד יפה אבל הכבישים האלו הם כבישים שמקיפים את הבתים של שכונת יפו ד', אז אני חייבת להגיד שכמו שאתם ראיתם התכנון הופך להיות שאותם בתים הופכים להיות אי תנועה של כבישים.

שירילי גלעד: אם נתייחס גם לתכניות ההיסטוריות של יפו, וזה ככה עשינו בדיקה מאוד מקיפה לגבי יפו, אפשר לראות שבמשך השנים יפו כולה סבלה מקיפוח של תכניות.

שירילי גלעד: בניגוד לתכניות אחרות של צפון העיר, שבהן נעשה ויסות בין הפיתוח של הכבישים לבין השטחים הירוקים ביפו היא סבלה מהעדר תכנון, ואם כבר היה תכנון הוא היה לצורך העברה של כבישים.

שירילי גלעד: יפו בכללה, כי עובדה היא שאתם בעצמכם מציינים שהתב"ע הקיימת פה היא מ-1960.

שירילי גלעד: אין ספק שהמצב בשטח השתנה מ-1960, הרבה מאוד דברים נעשו, המצב הוא כבר לא רלוונטי ואנחנו תיכף נראה את זה.

שירילי גלעד: לגבי הדבר הנוסף, קיימות מכסות של שטחים פתוחים, ההמלצה עומדת היום, ההנחיות שנקבעו בהחלטת ממשלה עומדים על שבעה מטר מרובע לנפש.

שירילי גלעד: אנחנו מדברים על זה שכבר היום אנחנו לא עומדים במכסות בשכונת יפו ד' ובלי פרק הלר, שהוא העלה את המכסה לבסביבות שלושה מטר מרובע לנפש אנחנו יורדים לפחות לאחד נקודה שמונים ושש.

שירילי גלעד: המספר הוא לא מעוות, אני אגיד למה, אני אשמח להתייחס לזה, הנתון הזה נעשה על סמך סקר שטח.

שירילי גלעד: לא על סמך סקר של תכניות מאושרות, יש לנו גם את המספר הזה.

שירילי גלעד: על פי המספר הזה דרך אגב היום יפו עומדת, על פי נתוני עיריית תל אביב, יש לנו מפה שנעשתה בשיתוף עם עיריית תל אביב, כללנו את פארק דוידוב במפה הזאת, אנחנו עומדים כיום במצב גבולי, אין ספק שהורדה של הלר מביאה אותנו למצב הרבה פחות טוב.

סופה לנדבר: אתם הזמנתם שמאות כמה ערך של דירות שבעצם אתם מאבדים?

סטלה אבידן: לצערנו לא היה לנו תקציב להזמנת שמאות.

סטלה אבידן: לצערנו אנחנו הציבור עובדים עם משאבים מאוד מאוד מוגבלים, להבדיל מנתיבי איילון דרום ששם הוועדה המחוזית ציוה להקציב שמאי וכתוצאה מהשמאות דרשו מנתיבי איילון להטמיע את כל הכביש, חלק גדול מהכביש מתחת לקרקע כדי לא לפגוע בשצ"פ.

שירילי גלעד: כמו שאפשר לראות כאן, את הגינה עד לפני חודשיים והגינה, כמו שהחלו העבודות של הכריתה של העצים שנעשו בתואנה של עבודות גינון, אני אתייחס לזה גם כן, נעשה פה סרט קצר שמתאר את הגינה ואת התפקוד שלה.

שירילי גלעד: עכשיו נתייחס למשהו שלא התייחסו אליו בהצגה הקודמת.

שירילי גלעד: כמו שאתם רואים כאן מופיעות התב"ע המאושרת, כמו שאפשר לראות רחוב אד קוטש זה הרחוב שעובר כאן, הפס הקטן הזה, זה כמו שאתם רואים רחוב שעובר על שטח שהוא בעצם אמור להיות מפותח לטובת גינה.

שירילי גלעד: גם כאן אני אשמח להתייחסות של עיריית תל אביב.

שירילי גלעד: עם השנים באמת באותו שטח אלף נסלל הכביש, לפי מה שאני הבנתי אפילו הביאו את אד קוטש ראש עיריית ניו-יורק לחנוכת הכביש.

שירילי גלעד: עם השנים השטח הזה, שאמור להיות שטח ירוק רציף, כמו שאפשר לראות, ננגס.

שירילי גלעד: נכון, חלקו לטובת שימושים שאמורים להיות שימושים ציבוריים, כמו מגרשי הטניס.

שירילי גלעד: לעומת זאת עם השנים התווספו לשם עוד שימושים, כמו מרכז הדרכה לנהגים צעירים.

שירילי גלעד: למיטב ידיעתי יש בעיה עם ההיתר שלו, אני אשמח להתייחס גם לזה.

שירילי גלעד: זאת אומרת השטח שאמור לשמש פה כשטח ירוק לא משמש בפועל, אתם ראיתם כיצד הוא נראה.

שירילי גלעד: בעצם זה היה הבסיס.

שירילי גלעד: אנחנו כשפנו אלינו החברה להגנת הטבע לבוא ולראות אם אנחנו יכולים לסייע לתושבים אנחנו היינו מודעים לבעייתיות של המצב.

שירילי גלעד: כי מצד אחד קיימת פה תכנית אכן מאושרת לכביש שלא בוצעה במשך שנים, ומנגד קיים כביש שמתפקד ככביש ונסלל ומתוחזק, ואפילו מופיע בתכניות על גבי השלט של חברת נתיבי איילון, רשום עבודות ביצוע הלר – אד קוטש, ויתר על כן גם מופיע בחלופות שבדקו את החלופות התחבורתיות.

שירילי גלעד: זאת אומרת יש פה התייחסות לכביש, הוא לא מאושר סטטוטורית, שזה כביכול לגיטימי לגמרי, לא ברור למה העובדה הזאת היא לגיטימית לגמרי, ולעומת זאת העובדה שצריכים לסלול כרגע את הלר היא משהו שצריכים לקחת אותו כמובן מאליו.

שירילי גלעד: עקב כך אנחנו פנינו, בוועדה המקומית היה פה איזה שהוא תהליך שהחל ב-2002.

שירילי גלעד: מה שהיה חסר בשלבי האירועים שהציגו כאן במצגת הקודמת זה שהיתה החלטה של הוועדה המקומית להקמה של תת ועדה לבדיקת חלופות.

שירילי גלעד: זאת אומרת הנושא הזה הוחזר מבחינה תכנונית לוועדה המקומית, שאמרה שבגלל העיוות שנעשה פה עם השנים, ושהתכניות לא משקפות, יש צורך לבוא ולבדוק חלופות.

שירילי גלעד: מה אותה תת ועדה עשתה ואיך השתלשלות העניינים היתה, מאוד לקוייה.

שירילי גלעד: זאת אומרת זה התחיל במצב טוב של הידברות עם התושבים, באיזה שהוא שלב זה נקטע והתחילו להיקבע עובדות בשטח.

שירילי גלעד: על מה אני אומרת שנקבעות עובדות בשטח, כמו שרוזה ציינה, בטרם יצאה בדיקה של החלופה, של הרחבה של אד קוטש, בטרם הובאו התוצאות של הבדיקה הזאת לידי התושבים כבר שמו נתיבי איילון שלט שאומר על תחילת העבודות.

שירילי גלעד: ולא רק זה, התחילו גם כבר עבודות כביכול מה שקראו להן עבודות גינון.

שירילי גלעד: אחר כך זה הגיע לוועדה המקומית, שנכון, ערכה דיון, אני תיכף אתייחס גם כן לדיון הזה, והציגו את הדו"ח של היועץ, שלקה בפגמים רבים הייתי אומרת, ויתר על כן גם בוועדה עצמה, אנחנו נתייחס לזה גם כן, אותו יועץ תנועה אמר שהיה ניתן לבצע את הפתרון התחבורתי עם אד קוטש בלבד.

קריאה: כבוד היושבת ראש, את שומעת פה מסכת דברים שהם לא אמיתיים.

קריאה: לא נתת לנו לסיים, וקורה פה מצב מעוות לאורך כל הדיון.

שירילי גלעד: סליחה, אני מעלה כרגע שאלות, אתם יכולים להתייחס, אני אשמח גם שתתנו תשובות.

שירילי גלעד: מה שאני מציגה כרגע זה מתוך, יש כאן גם העתק של הדו"ח וגם של הסטנוגרמה שביקש אותה סגן ראש העיר פאר ויסנר, הוא גם השתמש בה במצגת שלו, על ההצהרה שנתן היועץ, בעקבות ההצהרה הזאת הוא ביקש להגיש ערר על ההחלטה לאמץ את הדו"ח כחלופה.

שירילי גלעד: עוד לפני שהיה דיון בערר חברת נתיבי איילון התחילה בעבודות פיתוח כביכול ועקירה של עצים.

שירילי גלעד: עקב כך נאלצו התושבים לפנות לבית המשפט, לקבל לצו מניעה של עבודות, עד אשר היה דיון בערר.

סופה לנדבר: אז אתם קיבלתם ואחרי שבוע ביטלו את הצו הזה.

שירילי גלעד: ביטלו את הצו מכיוון שהוועדה החליטה, בלחץ מאוד מאוד כבד, לחזור ולקבל את הדו"ח אף על פי מה שנאמר פה.

סופה לנדבר: תגידו בבקשה, אני רוצה להבין, אני שואלת את האזרחים, אתם פניתם או קיבלתם אמצעים מהעירייה לפנות למשרד הגנת הסביבה לבצע בדיקת זיהום אויר באזור?

סטלה אבידן: לא.

סטלה אבידן: לא קיבלנו שום התייחסות.

סטלה אבידן: ההיפך, פנינו למשרד איכות הסביבה בטענה שעל פי, הרי התכנית הסטטוטורית מחולק לשתיים, יש תכנית יותר מאוחרת של החלק המזרחי, 1981, שמחייב אותם להגיש מסמכים למשרד איכות הסביבה והם לא עשו את זה.

הראלה אברהם אוזן: יש תשובה של המשרד לאיכות הסביבה בבית המשפט שבא ואומר שהכל נעשה והכל תקין.

סטלה אבידן: כשאנחנו פנינו למשרד לא היה.

שירילי גלעד: אני רוצה גם לציין עוד דבר שאריק החל להתייחס אליו.

שירילי גלעד: קודם כל כאן מופיע לכם, אתם יכולים להתייחס לרשימה לגבי הבעייתיות של קבלת ההחלטות.

שירילי גלעד: אני רוצה להתייחס לשני נושאים תחבורתיים שהועלו כאן.

שירילי גלעד: דבר ראשון לגבי הנושא של הקשר בין כביש הלר לבין ציר שלבים לבין הרכבת הקלה.

שירילי גלעד: בהחלטת הממשלה שנלקחה, בהחלטת ולת"ע מיום השמיני לשביעי 2003 דרשו את ציר שלבים כתנאי.

שירילי גלעד: ציר הלר, כביש הלר מעולם לא נכלל בהחלטה הזאת.

שירילי גלעד: איך זה מתחבר, שאלה מצויינת, יש לנו מחלף שנקרא מחלף וולפסון, הציר היה אמור להיות ציר מקביל.

שירילי גלעד: לא נעשה בשום שלב, לא דובר על כביש הלר לגבי הנושא הזה.

שירילי גלעד: זה גם לא מה שעבר בהחלטת הוולת"ע.

שירילי גלעד: יתר על כן בואו נגיד שאנחנו יודעים היום שגם קיימות חוסר הסכמות לגבי החשיבות של כביש שלבים, אבל זה אנחנו בבעיה עם זה.

שירילי גלעד: יתר על כן, גם כשמדברים על המצב האקוטי שיהיה בשדרות ירושלים, כבר היום בשדרות ירושלים שני נתיבים חסומים על ידי חניות.

שירילי גלעד: שדרות ירושלים אף אחד לא נוסע שם בארבעה נתיבים, לכן המצב של הרכבת הקלה גם לא באמת משנה את המצב.

שירילי גלעד: ואנחנו בבעיה עם המצב הזה, אני מודה פה, מכיוון שאפילו מנכ"ל נטע בפגישה עם הסוחרים אמר שהוא יודע שהרכבת הקלה לא תשנה מהותית פה את המצב מבחינה תחבורתית.

שירילי גלעד: נניח ואנחנו לא מקבלים את זה, כשעשו את הדו"ח, ופה זה נושא מאוד מהותי, כשעשו את הדו"ח שבחן את החלופות, הוא גם לא בחן חלופות, הוא בחן חלופה אחת וזה את התפקוד של הרמזור, על סמך נתונים לא עדכניים.

שירילי גלעד: הנתונים שנלקחו שם היו נתונים תחבורתיים לפני שנפתח מחלף וולפסון לתנועה.

שירילי גלעד: אנחנו יודעים שהיום המצב בשטח השתנה מהותית, ועל כן גם התחזיות העתידיות שלהם לגבי הנושא של התפקוד של הצומת הוא לא ריאלי.

שירילי גלעד: לגבי תכנית הפיתוח שהראו פה, ופה אני אשמח לשמוע התייחסות, רוחב רצועת הדרך היום בכביש הלר מגיע עד במקומות מסויימים לחמישה מטר מבתי התושבים.

שירילי גלעד: לפי התכניות פיתוח, שבמאבקים רבים היינו צריכים לבקש מנתיבי איילון בכלל שנוכל לראות אותם, מתייחסות לזה שהיום לא מנוצל כל רוחב הדרך.

שירילי גלעד: אבל הרצועה נשארת במסגרת ייעוד של כביש.

שירילי גלעד: זאת אומרת לא יהיה מצב שבו עוד חמש שנים תקחו את זה לטובת גינה ועוד חמש שנים יגידו צריכים להרחיב את הכביש.

נאדיה חילו: הסוגיה היא מאוד קשה, מאוד מסובכת, יש בה הרבה אלמנטים גם מקצועיים שגם לא הייתי מצפה, למרות שהתושבים בנושא הזה הם הצד היותר חלש, ואני אומרת את זה, הצד היותר חלש מכמה אלמנטים, לא מבחינת רצונם לחיות באיכות חיים, כי זה רצון עז, שאני גם פגשתי אותם וגם הייתי במקום, אלא מבחינת הכלים המקצועיים שעומדים לרשותם, גם מבחינת המנגנונים, כלומר יש פה שני מנגנונים או שלושה מאוד כבדים ומוכרים לי היטב.

נאדיה חילו: גם המנגנון העירוני, גם המנגנון של נתיבי איילון עומדים מול תושבים, וצריך להגיד את זה, החתך שנמצא כאן זה החתך ההרבה יותר חזק.

נאדיה חילו: אני פגשתי את התושבים, אני יודעת שבאזור הזה שתושבים הם חסרי אמצעים, חסרי כלים, וכל יום כזה שהם משקיעים ומזיעים זה גם עולה להם מכסם הכלכלי, וזה צריך לקחת את זה בחשבון, זה בהתנדבות על חשבונם הפרטי, והם הצד החלש פה.

עזרא קבע: רק בשביל לחזק את המשפט האחרון שלך, אני עומד בראש המאבק הזה מהתושבים.

עזרא קבע: היו מצפים לשמוע שאני מהנדס או עורך דין, אני נהג מונית.

עזרא קבע: זה רק מראה לנו את הפרופורציות מול הסוללה שאנחנו עומדים מולה.

נאדיה חילו: אלמנט נוסף שמאוד חשוב לי להדגיש את זה, ואני גם אכלול בדבריי גם דברים תוכן וגם ערכיים, כי אני חושבת שגם זה מאוד חשוב.

נאדיה חילו: נציגי התושבים, או בכלל התושבים, יש להם בעניין הזה, גם אם כוחם פחות, ואי אפשר להגיד שהוא עומד באותה פרופורציה, אני בגישה שלי מאוד ברורה, גם לפני וגם אחרי, שהתושבים הרבה פעמים גם יודעים, גם אם אין להם את כל הכלים, את הצרכים שלהם ואת טובתם.

נאדיה חילו: והרושם שלי, במערך הזה כולו המאוד סבוך לאחרונה שגם אני נכנסתי, שלא הייתה מספיק אוזן קשבת של המנגנונים השונים והם לא שותפו כשותפים שווים, השיתוף היה הרבה פעמים מה שנקרא יותר מלמעלה, לא בגובה עיניים, לא בהקשבה עם נכונות.

נאדיה חילו: ואני היום, גם אחרי ששמעתי, עומדות מספר שאלות לפניי.

נאדיה חילו: אם יש חלופה מסויימת אחרת שהוצעה פה, אני לא שמעתי למה היא לא ממומשת.

נאדיה חילו: שמעתי נימוק אחד שהחלופה המוצעת מטעם התושבים היא לא מאושרת בוועדה המחוזית, וזאת גם לא סיבה.

נאדיה חילו: כי אנחנו יודעים,

יוסי פרחי: יושבת הראש ביקשה ממני לקצר ולכן לא יכולתי לפרט את השיקולים.

נאדיה חילו: כלומר יכול להיות שגם שווה לבחון אותה, וגם אם יש מכשולים, מקצועיים או כספיים בחלופה האחרת יכול להיות שהיה אפשר להתגבר.

נאדיה חילו: וגם אם החלופה האחרת לא מאושרת בתכנית כזאת או תכנית אחרת אנחנו יודעים ואני יודעת, וגם נציגי עיריית תל אביב יודעים, כשהעירייה רוצה לקדם איזה שהוא פרוייקט אז היא מביאה אותו, גם אם אותו פרוייקט או אותו אזור מתוכנן מימים ימימה אז היא יכולה לשנות ויכולה להתקדם ויש לה את כל האמצעים, את כל המשאבים ואת כל היכולות לעשות את זה.

נאדיה חילו: אני מכירה את זה מהמון מסגרות ואזורים אחרים ביפו, שלדעתי פה כן אפשר להתגבר אם זה בעצם המכשול היחידי וגם אם יש מכשולים אחרים.

אלי אורצקי: חברת הכנסת חילו את יודעת כמה זמן לוקח להעביר תב"ע?

נאדיה חילו: אתה יודע מה, אותי זה לא מעניין.

סופה לנדבר: נאדיה, תגידי שלהרוס גן אפשר תוך יום אחד.

נאדיה חילו: אני חושבת שיפו רבתי לא משופעת באזורים ירוקים.

נאדיה חילו: זה אזור שכל השנים חי, אני יכולה לתת כמה דוגמאות, בלחצים מפה ושם של איכות חיים, ברמיסה מסויימת הייתי אומרת לפעמים גם של איכות חיים של תושבים, בגלל שאולי לפעמים אין להם את כל הכלים, ונאמר פה גם על החתך הסוציו-אקונומי, אני ראיתי גם קבוצות מאוד גדולות של אנשים מבוגרים שאולי מבחינתם החלק הזה של הפנינה הוא עומד בסדר עדיפות אלף.

נאדיה חילו: אתה פשוט רואה את זה שם.

נאדיה חילו: מגיעים היום, הפערים מאוד גדולים.

נאדיה חילו: הרי זה גם ברור לי היום שיש צורך בתכנית, הרי אי אפשר להשאיר את החלק הזה פרוץ, יש צורך בתכנית.

נאדיה חילו: השאלה פה, ואני באמת שואלת, צריך להגיע לפשרה ולויתורים.

נאדיה חילו: הרי אי אפשר להחזיר את המצב, זה גם לפי ההבנה שלי, גם לפי מה שהוצג פה, אי אפשר להשאיר בדיוק את המצב כפי שהוא וצריך פה ושם לעשות אולי איזה ויתורים מסויימים, לבוא לקראת, להגיע לפשרות אמיתיים, וכן לנסות ולגשר, עם הרבה רצון טוב, עם התושבים.

נאדיה חילו: אני מאוד מאמינה, אני גם מתפלאת איך הוועד שותף, לא שותף, בטח יש סיבות.

נאדיה חילו: אבל אני אומרת הוועד היה צריך להיות פה, יכול להיות שיש סיבות כאלה ואחרות של כובעים שונים שהוא נושא ושל ניגודי אינטרסים, אני לא אגיד יותר, אבל מבחינתי גם הקבוצה שנמצאת פה וקבוצה אחרת יכולה בהחלט לשמש.

נאדיה חילו: לדעתי צריך הרבה רצון טוב.

נאדיה חילו: הקונפליקט פה והמטענים הרגשיים פה המון נכנסו גם באמצע.

נאדיה חילו: ויכול להיות שעם עוד צעד ועוד רצון טוב אולי גם חלק אתם יכולים להוריד, וזה אחריות בהחלט של המנגנון, טיפה מהעוצמות המאוד גדולות, יש פה גם אלמנטים רגשיים שמעורבים, מעבר לאלמנטים גם ההגיוניים, אני אומרת את זה.

נאדיה חילו: ואני לא באה פה, חשוב מאוד, אני דוגלת בשיטה וגם מניסיון שלי גם בשיקום שכונות וגם בהובלת מאבקים ביפו, הנושא של שיתוף התושבים, אם הם נרתמים, וגם על חשבון פה ושם, אז הם נרתמים עד הסוף, הם גם ישמרו וידעו, ולא על חשבון, והם יודעים את הצרכים שלהם, וחשוב להיות עם הרבה מאוד אוזן יותר רגישה ויותר סלקטיבית ובאמת לנסות.

נאדיה חילו: אני אתן לך דוגמא חוסר רגישות איך הוא מתבטא.

נאדיה חילו: היום יש ועדה, איך אתמול קורה, הרי אפשר להמתין עוד יום, ככה לא ללכת בעימות חזיתי עם התושבים, לחכות, לא לבוא אתמול, בדיוק יום אחד לפני הוועדה ולעבוד איזה שתים עשרה שעות.

נאדיה חילו: הרבה פעמים משיגים דברים ברצון טוב הרבה יותר מללכת בעימות באמת מאוד ישיר נגד תושבים, שאתה יודע מה, אני עכשיו אגיד משהו, אני לא יודעת אם הסוגיה הזאת היתה במקום אחר בתל אביב, באזורים אחרים, אם זה היה מתחיל ומסתיים בצורה כזאת.

נאדיה חילו: ולכן, כלומר אני בהחלט חושבת שהדיון הזה חשוב, אני לא רואה עדיין שיש אפשרות בהחלט כמו גבירתי היושבת ראש, אבל צריך בהחלט לעשות כמה דברים לטובת התושבים.

סופה לנדבר: תודה רבה נאדיה.

סופה לנדבר: רבותיי, אנחנו לא נסיים היום, אני מעבירה את הישיבה הזאת, אני רק לפני סיום של היום אנחנו כן נצא לסיור,אנחנו נצא עם היועצת המשפטית של הכנסת או מהמחלקה של היועצת המשפטית.

סופה לנדבר: אני רק פשוט לפני סיום רוצה לחזק את הדברים שנאדיה הביעה כאן.

סופה לנדבר: אני רוצה להגיד שאני רואה בחומרה מה שעשיתם אתמול.

סופה לנדבר: אתם אמרתם שאתם היום לא יכולים להגיע, עשיתם מאמץ להגיע.

סופה לנדבר: וביקשתם הארכה לשבוע ימים.

סופה לנדבר: אני היום מבינה למה ביקשתם הארכה.

סופה לנדבר: אני גם תושבת עיר מסויימת, עיר שאני מאוד אוהבת, גם הייתי חברת מועצת העיר.

סופה לנדבר: ואני יודעת שאצלנו לא נעשים דברים כאלה.

סופה לנדבר: הציבור זה לפני הכל.

סופה לנדבר: ואז יש ציבור מתברר בתל אביב סוג א' וסוג ב'.

סופה לנדבר: אילו הייתם מעזים לעשות את זה בצפון תל אביב זה לא היה קורה היום.

סופה לנדבר: זה לא יכול להיות פשוט.

סופה לנדבר: אני לא אמשיך, אני לא אעשה סיכומים, אני חושבת שאני חייבת לעשות ישיבה בשטח בגלל שאתם עשיתם הצגה יפה, גם צד אחד וגם צד שני, אבל נאדיה תושבת מקום, אני גרה באשדוד, אני רוצה יחד עם הוועדה, עם חברי הוועדה, להגיע למקום ולהבין במקום מי צודק ומי לא צודק ומה אפשר לעשות למען הציבור שחי באזור הזה.

סופה לנדבר: אני רק רוצה התייחסות של העירייה בבקשה.

סופה לנדבר: תבינו, אנחנו פשוט היום עושים את הישיבות למרות הכל, אני כבר מתשע בבוקר עושה ישיבות ויש לי עכשיו בשעה אחת ישיבה שאני חייבת כמה דקות להכין את עצמי.

סופה לנדבר: בגלל זה אני נותנת לעירייה.

סופה לנדבר: בבקשה.

הראלה אברהם אוזן: אני אתחיל ואני אתן לאדריכלית ברמן להמשיך לגבי הפרטים היותר מקצועיים.

הראלה אברהם אוזן: הפתרון שהוצג בפניכם הוא בעצם פתרון של פשרה.

סופה לנדבר: אבל אין פה פשרה, איזה פשרה, פשרה צריכה להיות בין צד אחד לצד שני, איזו פשרה יש פה, תסבירי לי.

הראלה אברהם אוזן: צר לי שזה הרושם שהתקבל פה אבל אני מבינה שזה הרושם שהתקבל פה.

הראלה אברהם אוזן: הפתרון הוא בהחלט גבירתי פתרון של פשרה.

הראלה אברהם אוזן: מכיוון שלפי התב"ע הסטטוטורית ניתן היה לסלול שם כביש דו מסלולי, והפתרון הוא לצמצם את הכביש הזה למחציתו ככביש חד סיטרי.

הראלה אברהם אוזן: זה פתרון של פשרה.

סופה לנדבר: למרות הכל אתם עוד כמה שנים לא תעשו,

הראלה אברהם אוזן: גבירתי, מדובר בפתרון של פשרה, בהחלט פתרון של פשרה, שנשקל, ונשקל מזה שנים רבות.

הראלה אברהם אוזן: השקילה פה היא לא נעשתה לפני שנתיים ולא לפני שלוש, היא עוד נעשתה על ידי המסגרת העירונית במסגרת תכנית אב תחבורתית לדרום העיר, כבר אז ראו שסלילת הכביש במלואו זה דבר שיפגע בתושבים, וכבר אז הגורמים העירוניים חשבו על צמצום הפגיעה בתושבים.

הראלה אברהם אוזן: זה פתרון של פשרה, ופתרון שדורש גבירתי הכנת תכנית שתהפוך את רחוב אד קוטש משטח של שצ"פ לשטח סטטוטורי, זה דבר אחד, ובעצם זה יתן את המכלול המלא, המשמעות היא שאד קוטש סטטוטורית יהיה רחוב ולא שצ"פ, בעצם המשמעות היא שרחוב הלר יישאר ברוחב שלו, המצומצם, וזה להערה שנשמעה כאן, זאת אומרת רחוב חד סיטרי, והוא לא יורחב לשטחים נוספים.

הראלה אברהם אוזן: הנושא של אד קוטש נבדק, והוא נבדק גם על ידי העירייה בהתחלה, הוא נבדק גם על ידי נתיבי איילון, והוועדה המקומית לא הסתפקה בבדיקה הזאת ובדצמבר 2004 היא מינתה תת ועדה ואמרה בואו תבדקו את הנושא הזה מחדש בשיתוף עם התושבים.

הראלה אברהם אוזן: זו היתה ועדה שהתכנסה ברשות חבר הוועדה המקומית ארנון גלעדי, השתתף בה גם חבר הוועדה מר ויסנר, ואותה ועדה היא זו שהזמינה דו"ח של יועץ תנועה חיצוני בלתי תלוי, התקבל דו"ח של חברת מתן, לבקשת אותה תת ועדה, והדו"ח הזה המשמעות שלי היתה חמורה יותר מאותו פתרון ביניים שהציעה נתיבי איילון, מכיוון שהדו"ח הזה השורה התחתונה שלו אומרת שבשלב ביניים צריך לסלול את רחוב הלר כרחוב חד סיטרי ויש לשקול הפעלה שלו עתידית כרחוב דו סיטרי.

הראלה אברהם אוזן: זה הוצג בפני ועדת המשנה של הוועדה המקומית וועדת המשנה אמרה לא, אנחנו הולכים לפתרון של נתיבי איילון.

הראלה אברהם אוזן: ואנחנו בוחרים את רחוב הלר כרחוב חד סיטרי ברוחב מצומצם כשנושא התנועה יתחלק בינו לבין רחוב אד קוטש.

הראלה אברהם אוזן: היה דיון, על החלטת ועדת המשנה הגיש מר ויסנר ערעור למליאה.

הראלה אברהם אוזן: התקיים דיון במליאה, אני לא ראיתי שהחברה להגנת הטבע שהגיעה פה היום ונשמעה בפניכם הגיע נציג שלה למליאה.

הראלה אברהם אוזן: אני רוצה לומר לגבירתי לפרוטוקול, מר ויסנר בדיון שבא והציג וטען, הוא בעצם הרי הגיש ערעור על החלטת ועדת המשנה כשהוא היה חבר באותה ועדה שניסתה למצוא פתרונות ביניים ולהגיע לאיזה שהוא פתרון אחר.

הראלה אברהם אוזן: והוא בא ואמר למליאת הוועדה המקומית: "אני חושב שמאחר וחברת מתן (אותה טענה שנשמעה פה גם על ידי התושבים) היא גם חברה שנותנת שירותים לנתיבי איילון, בעצם אין גוף בארץ שיכול לתת חוות דעת מקצועית אובייקטיבית, צריך להביא מישהו מחו"ל".

הראלה אברהם אוזן: הרי אלו דברים שלא יתכנו.

הראלה אברהם אוזן: בפני מליאת הוועדה המקומית הגיע אותו יועץ תנועה של מתן שנתן את חוות הדעת, ענה אחת לאחת לטענות של מר ויסנר, לאחר מכן התקיים דיון סגור שהוא נחקר ונשאל על ידי חברי הוועדה, חברי הוועדה שאלו שאלות קשות וקיבלו מענה מאותו נציג שחתום על הדו"ח, ובעצם מה שהוא אמר זה את הדבר הבא, הוא בא ואמר אנחנו בדקנו את רחוב אד קוטש כאלטרנטיבה שבעצם תייתר את רחוב הלר.

הראלה אברהם אוזן: הדבר לא ניתן.

הראלה אברהם אוזן: מכמה סיבות.

הראלה אברהם אוזן: בין היתר מאחר וצריך, יש את אותו רמזור שאמור לווסת ולהיות בין רחוב אד קוטש ושדרות ירושלים, והוא אמור לתת מענה לתנועה שהוא מווסת, הוא לא יכול לתת את המענה הזה, מכיוון שאי אפשר לעשות שם פנייה גם ימינה וגם שמאלה.

הראלה אברהם אוזן: הרמזור הזה אמור לפעול כמו שהגדיר את זה באמירה מקצועית בשלוש פאזות, ורמזור שפועל בשלוש פאזות בצומת הזאת, גם אם רחוב אד קוטש יורחב, לא יכול לתת מענה תחבורתי הולם, לא יכול להביא את הצומת הזאת לרמת שרות סבירה שתיתן שרות תנועתי נכון, ובעצם מה שהוא אמר, גם אם רחוב אד קוטש יורחב על חשבון פארק דוידוב ודרכים נוספות לפי הצעתו של מר ויסנר, שזה משהו שנבדק, עדיין הרחוב הזה לא יכול לתפקד ולתת פתרון.

הראלה אברהם אוזן: ומה שיקרה זה כשתופעל הרכבת הקלה ובעצם בשדרות ירושלים לא תהיה תחבורה פרטית יהיה כזה פקק שבכלל הרמזור הזה לא יוכל לתפקד.

הראלה אברהם אוזן: זה מה שאמר הנציג תנועה.

הראלה אברהם אוזן: אני חייבת לומר לגבירתי, חברי הוועדה המקומית, וזה מופיע בפרוטוקול המליאה די מפורט, בעצם באו ואמרו בין היתר שההסתמכות אך ורק על הרחבת רחוב אד קוטש וביטול רחוב הלר היא בעצם גורמת הזזת הבעיה ממקום אחד למקום שני, במובן הזה שתושבי יפו א' ייפגעו, מכיוון שהם לא נמצאים פה בפניכם והם גם לא יהיו בפני המליאה.

הראלה אברהם אוזן: הנושא הזה עלה בין היתר על ידי מר ארנון גלעדי ובין היתר על ידי חברים נוספים בוועדה המקומית שבאו ואמרו רבותיי, אם אתם באמת חושבים רק להסתמך על הרחבת רחוב אד קוטש אל תשכחו שגם שם יש תושבים, והרחבת הרחוב עשוייה לפגוע בהם.

הראלה אברהם אוזן: כך שצריך לראות את המכלול.

הראלה אברהם אוזן: אי אפשר להתייחס רק לתושבי שכונה אחת.

סופה לנדבר: אבל למה ברחוב אחד כן אפשר וברחוב שני לא, למה לרחוב הזה אתם לא מציעים פיצוי?

הראלה אברהם אוזן: אנחנו מציעים פיצוי.

הראלה אברהם אוזן: בעצם מה שאני אומרת,

סופה לנדבר: מי שרוצה שיפנו אותו אתם מפנים אותו?

הראלה אברהם אוזן: לא.

סופה לנדבר: אז על איזה פיצוי אתם מדברים?

סופה לנדבר: סליחה, רבותיי, אני מבינה שהפצע יותר מידי עמוק, זה כבר שנים נמשך, אני מבינה את זה, אי אפשר להוציא את זה תוך שעה, שעה וחצי.

סופה לנדבר: אבל רבותיי, קצת להחזיק את עצמכם.

הראלה אברהם אוזן: אני שמה את עצמי במקום אותם תושבים, אני יכולה להבין את התחושה הקשה של אדם שרגיל שמול הבית שלו אין פארק, בואו נגיד שלא היה שם פארק, בואו נגיד שלפני חמש שנים העירייה לא היתה משקיעה את אותו כסף, ויש לפניו שדה בור פתוח, לבין מצב שיש לו שם כביש במרחק ארבעים מטר.

הראלה אברהם אוזן: אני יכולה להבין את זה.

הראלה אברהם אוזן: אבל צריך להבין שאנחנו עושים את מירב המאמצים במסגרת היכולות שיש לנו לצמצם את הנזק.

הראלה אברהם אוזן: והעובדה היא שבסופו של יום, אחרי שהכביש הזה ייסלל, במתכונת מצומצמת, הוא הותקן בשטח של חמישים אחוז,

סופה לנדבר: אבל אני מתארת לעצמי שבעיריית תל אביב יפו יש אנשים שמאוד רגישים גם לאוכלוסיה חלשה מאוד.

סופה לנדבר: זאת אומרת אנחנו ניסינו לצמצם, אבל לא צמצמתם, ואז במקום שני כיוונים יהיה כיוון אחד.

סופה לנדבר: רבותיי, אני רוצה לשמוע עכשיו את מתכננת מחוז תל אביב.

הראלה אברהם אוזן: אני רק רוצה עוד שני משפטים, יש שם עכשיו פארק שהוא פארק קבוע.

הראלה אברהם אוזן: ההשקעות שהשקיעה העירייה עיקר העצים ניטעו באזור של בתי התושבים, זה אזור שיישאר פארק.

הראלה אברהם אוזן: העובדה שעכשיו עקרו חלק מהעצים גם לביצוע עבודות תשתית, נעשית שם עבודה של החלפת צנרת של הביוב, וזו אחת הסיבות שנדרש שם להרים את השביל כדי לחפור בעומק.

הראלה אברהם אוזן: זה דברים שישפרו את איכות החיים של התושבים.

הראלה אברהם אוזן: הכסף הזה זה לא כסף שיורד לטימיון.

הראלה אברהם אוזן: זה עיבוי וחיזוק המצב הקיים.

סופה לנדבר: הראלה, אני די סבלנית אבל יש דברים שמקוממים אותי.

סופה לנדבר: גם אותך היו מקוממים דברים, ואת אמרת את זה, שאילו מול הבית שלך, אפילו חמישים מטר, אפילו מאה מטר מהבית שלי היום בונים את פסי הרכבת, זה היה אני לא יודעת לאן מעלה אותי.

עופר צילקר: הפרוייקט הזה עולה מעל עשרה מליון שקל, כאשר ארבע חמישיות מהסכום הולך לשידרוג הפארק.

עופר צילקר: ארבע חמישיות מסכום הפרוייקט הולך לשידרוג הפארק.

עזרא קבע: לא רוצים שידרוג, תשאירו את מה שיפה לנו ככה.

עזרא קבע: למה לקלקל את זה, את פגשת באיזה מקום תושבים שאומרים להם אנחנו משדרגים לכם והם אומרים לא רוצים, כי זה מספיק יפה, זה מצג שווא, אני אומר את זה כתושב ארבעים ושתיים שנה, שזה מצג שווא.

עזרא קבע: השביל הזה שצמוד לבתי התושבים לא נוגע לתכנית הכביש.

עזרא קבע: למה הרסו אותו, למה?

סופה לנדבר: אני מהיום הראשון שלי עליתי לאשדוד, אמנם שאני מסנט-פטרבורג ואתם מבינים שסנט-פטרבורג עיר הכי פה בעולם אבל ברוסיה זה בוודאי ובודאי, ועליתי לעיר פרובינציאלית ביותר, קטנה, פרובינציאלית, אני הייתי חברת מועצת העיר משנת 89', אבל אני צריכה להגיד שהיום כאשר אנחנו חוגגים חמישים שנה המון המון דברים בזכות ראש העיר שלנו.

סופה לנדבר: ואמנם שהאידיאולוגיה שלנו היא שונה לגמרי, אבל אני אומרת שהמון דברים שהוא פיתח בעיר אשדוד זה בזכותו.

סופה לנדבר: וישר כוח.

סטלה אבידן: יושבת הראש, אני פה בהתנדבות, הם בשכר, אני מבקשת,

סופה לנדבר: רבותיי, בזה שאני מחליטה שאני מעלה היום את הנושא של הוועדה כשהכנסת בפגרה אני חושבת שאני עשיתי למען וממשיכה לעשות למען הציבור שמציג את הדברים.

סטלה אבידן: הם אנשים שמקבלים שכר ולי אין זכות דיבור, אני עומדת פה בהתנדבות מלאה, עזבתי בית, עזבתי משפחה, ואת לא נותנת לי זכות דיבור.

נחמה ברמן: אני רוצה להבהיר שני דברים.

נחמה ברמן: חברת נתיבי איילון הגישה תכנית חדשה לפרסום רחוב הלר ולהסדרת אד קוטש והעירייה מטפלת כעת בהסדרה כפי שזה הוצג.

סופה לנדבר: מתי הגישו?

נחמה ברמן: אבל בגלל כל ההליכים החלטנו בעירייה לא לקדם עד שלא נגיע לשיתוף פעולה עם הציבור.

נחמה ברמן: אבל התכנית מונחת אצלנו על השולחן ויש כוונה לצמצם באופן סטטוטורי את התוואי ברחוב הלר ולהסדיר את הנושא של אד קוטש.

נחמה ברמן: זה למעשה תב"ע חדשה שנמצאת עכשיו בעירייה.

סופה לנדבר: למה אתם לא מקדמים את זה?

נחמה ברמן: בגלל אי הבנות שהיו בינינו, אז החלטנו להגיע לשיתוף פעולה עם התושבים ואז לקדם.

סטלה אבידן: למה לנו התושבים בדיבורים לא נאמר?

סטלה אבידן: למה בפגישות הרבות לא נאמר לנו את זה?

יוסי פרחי: חברת נתיבי איילון הזמינה במשרדנו את הגשת התכנית הזאת.

יוסי פרחי: יש לנו חוזה להכנת התכנית.

יוסי פרחי: התכנית הזאת נערכה והוגשה לעיריית תל אביב, לפי מיטב ידיעתי אף אחד לא החליט לעצור את התכנית הזאת.

יוסי פרחי: התכנית הזאת מתקדמת, היא צריכה לעבור ועדה מקומית, היא צריכה לעבור ועדה מחוזית, יש לה תהליך שלם שצריך לעבור אותו.

סופה לנדבר: התכנית שאתם הגשתם וממתינים לתוצאות של הוועדה אתם הגשתם עם מטרה,

יוסי פרחי: אנחנו מקדמים צמצום רחוב הלר והתרחקות הרחוב מהבתים של התושבים עד כדי ארבעים מטר מהגדר של הבית.

סטלה אבידן: אני באה פה בהתנדבות, מארגנת אותם בהתנדבות, אני צריכה לשמוע ואין לי זמן להגיב גם אני, מכיוון שממהרים.

סטלה אבידן: אני ממש מודה.

סטלה אבידן: אבל הם מקבלים שכר, הם יכולים לבוא בעוד שבוע ובעוד שבועיים,

סופה לנדבר: מה זאת אומרת שהם מקבלים שכר, הם צריכים לעבוד בהתנדבות?

סטלה אבידן: לא, אבל אני צריכה בהתנדבות לבוא כדי להגן על התושבים ולי אין זכות דיבור?

סטלה אבידן: אני לא יכולה להגיב כי אין זמן, כי תוכנן שאין זמן?

סופה לנדבר: אני נורא מצטערת, אני רציתי לתת לעוד כמה אנשים לדבר אבל אני מסיימת את הישיבה.

סופה לנדבר: אני מבקשת מעיריית תל אביב ומחברת נתיבי איילון להפסיק את העבודות עד הישיבה הבאה.

סופה לנדבר: אנחנו נעשה ישיבה בשטח, נגיע גם לגורמים שלא היו כאן ואני חושבת שאנחנו נעשה,

קריאה: אני כבר אומר שאנחנו מסרבים לזה, אין לוועדה הזאת סמכות,

סופה לנדבר: אין סמכות, אבל אנחנו מבקשים.

קריאה: מי ישלם את הנזקים,

סטלה אבידן: מי שנתן את האישור לסעיף 261 ד', ממשלת ישראל.

סטלה אבידן: ממשלת ישראל נתנה את האישור לפי 261 ד', שהיא תשלם.

טל בן דב כהן: המשרד לאיכות הסביבה פועל לפי מה שהחוק בעצם מתיר לו ובמסגרת הזאת קיבלנו נספח ביצוע לתכנית תל אביב 1940.

טל בן דב כהן: נספח הביצוע מוגש לנו על פי חוק והוא כולל בעצם בחינה של היבטים סביבתיים של הפרוייקט, השפעה של הפרוייקט על הסביבה שלו.

טל בן דב כהן: במסמך שאנחנו קיבלנו הוצגה אותה חלופת צמד שיוסי הציג, שהיא החלופה שמצמצמת את רחוב הלר.

טל בן דב כהן: הם לא בחנו את רחוב הלר במתכונתו המלאה, בחמישים מטר המותרים על פי התב"ע, אלא הם בחנו אותו במרחק של כאר

טל בן דב כהן: בעים מטר, התב"ע היא תב"ע מאושרת שנת 91', לתב"ע צורף נספח אקוסטי, זה מה שצורף באותה תקופה, זה מה שהיה אז.

טל בן דב כהן: נספח הביצוע על פי הוראות התכנית מבקש התייחסות לנושא האקוסטי ולנושא הטיפול הנופי.

טל בן דב כהן: לא נדרשה התייחסות להיבטים של איכות אויר על פי התב"ע.

טל בן דב כהן: אני פועלת על פי מה שהתב"ע מתירה לי בעצם.

יוסי פרחי: הרחוב הזה הוא רחוב עירוני, הוא לא שונה מכל רחוב אחר בעיר.

יוסי פרחי: על פי התכנית שאנחנו הולכים לבצע אנחנו מרחיקים את הרחוב מבתי המגורים ארבעים מטר.

יוסי פרחי: בכל מקום אחר בעיר הבניין יושב על הרחוב.

יוסי פרחי: המצב שנוצר פה הוא מצב הכי טוב שאפשר להעלות על הדעת.

יוסי פרחי: להעביר לאד קוטש זה פקק תנועתי.

יוסי פרחי: דהיינו תושב יפו ד' שירצה לנסוע למגדל האופרה לדוגמא לא יוכל לנסוע ברכב פרטי.

יוסי פרחי: הוא יעמוד בפקק בשדרות ירושלים במשך שעות.

יוסי פרחי: העניין הזה מבדק, הוא בלתי אפשרי, היציאה מיפו ד' דרך רחוב וולפסון קרוב מידי למחלף והוא בלתי אפשרי.

יוסי פרחי: ולכן כשדואגים לתושבים צריכים להסתכל על המכלול הכולל.

יוסי פרחי: גם התושבים של יפו ד' צריכים לנסוע ולהגיע ולהתנועע.

יוסי פרחי: ליפו ד' יש רק חיבור תנועתי אחד,

טל בן דב כהן: מה שחשוב אבל להגיד בעניין הזה שבנספח הביצוע הוצגה אותה חלופה שמצמצמת את הרוחב של הלר ומייעדת את השטח שצומצם לשצ"פ.

טל בן דב כהן: זאת אומרת שמה שנחמה אמרה ומה שיוסי אמר, שצריך להגיש את המסמכים הסטטוטוריים האלה בהקדם בשביל באמת לקדם את אותה חלופה.

סופה לנדבר: אבל אנחנו שמענו שיש תכניות חדשות.

טל בן דב כהן: זו בדיוק התכנית הזאת, זה בדיוק זה.

אריק טפיירו: יש תהליך סטטוטורי וביחד עם התושבים אפשר יהיה לנסות אולי להגיע להסכמה.

טל בן דב כהן: זה רוחב הדרך שחייבת שתהיה תב"ע.

טל בן דב כהן: החלופה שהם הציעו היא החלופה שמצמצמת את זה לרוחב הזה, שמרחיקה את הכביש מבתי התושבים והם לוקחים כביש חד סיטרי, הכביש החד סיטרי בצד השני.

טל בן דב כהן: זאת אומרת שכל מה שצריך להגיד בעצם לנתיבי איילון עכשיו זה להריץ את אותו קידום של ההליך הסטטוטורי.

רוזליה פינקנזון הוארד: אנחנו מבקשים את זה מ-2004.

סופה לנדבר: אני לא יכולה לדרוש, אני מבקשת מכם להפסיק את העבודה עד השלוש עשרה, בגלל ששבוע הבא אני לא יכולה לעשות ישיבה, ביום חמישי אני הייתי עושה אבל זה תשעה באב ואני לא יכולה לעשות את זה כדי לכבד את החגים של מדינת ישראל ודברים שאנחנו צריכים לכבד, אני עושה את זה בשלוש עשרה.

סופה לנדבר: אני מבקשת מכם, תעצרו.

סופה לנדבר: בגלל שיש פה סערת רגשות שאני חושבת שצריכים להיפגש באמצע, צריכים לדבר עם התושבים.

סופה לנדבר: בסך הכל אתם מבינים שכל אחד מאתנו לא היה רוצה, ואני מבקשת ממשרד איכות הסביבה לבצע בדיקת זיהום אויר באיזור על סלילת הכביש.

טל בן דב כהן: אני לא יכולה לבצע את זה.

טל בן דב כהן: מי שמבצע את הבדיקות הסביבתיות הוא תמיד יזם התכנית.

טל בן דב כהן: יזם התכנית על פי חוק נדרש בתב"ע מה הוא צריך להגיש.

טל בן דב כהן: במקרה זה התב"ע לא דורשת מהם כזה דבר.

סופה לנדבר: אז עיריית תל אביב, תבקשו בבקשה מנתיבי איילון לבצע את הדבר שהוא יעזור לנו בשלוש עשרה.

סופה לנדבר: אני מבקשת סליחה שאנחנו היינו צריכים לעשות את זה במהירות, אבל בגלל שאנחנו רצינו להגיע לתושבים, רוזה, סליחה, ככה לא מתנהגים בכנסת.

סופה לנדבר: אני עם כל הרצון ועם כל הכבוד, ככה לא מתנהגים בכנסת.

סופה לנדבר: אנחנו בשלוש עשרה נעשה את הישיבה בשטח.